বঙ্গবন্ধু মেডিকেলের খালেদার দাতের চিকিৎসা
বঙ্গবন্ধু মেডিকেলে খালেদার দাঁতের চিকিৎসা
প্রকাশিত: ০২:৫৯ , ১২ জুন ২০১৯ আপডেট: ০৩:৫১ , ১২ জুন ২০১৯
নিজস্ব প্রতিবেদক: বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন কারাবন্দি খালেদা জিয়াকে ডেন্টাল ইউনিটে নিয়ে দাঁতের চিকিৎসা সফলভাবে শেষ হয়েছে। তাঁর সার্বিক শারীরিক অবস্থা ভালো আছে বলে জানিয়েছেন হাসপাতালের পরিচালক ব্রিগেডিয়ার জেনারেল এ কে মাহবুবুল হক।
খালদো জিয়ার শারীরিক অবস্থা আগের চেয়ে অনেক উন্নত হয়েছে এবং ডায়াবেটিস নিয়ন্ত্রণে রয়েছে বলেও জানান তিনি।
গত ১ এপ্রিল থেকে বঙ্গবন্ধু মেডিকেলের কেবিন ব্লকের ৬২১ নম্বর কেবিনে ভর্তি রয়েছেনে বিএনপি চেয়ারপারসন খালেদা জিয়া। বুধবার ( ১২ জুন) দুপুরে তাকে একটি মাইক্রোবাসে করে হাসপাতালের ‘এ’ ব্লকে নেওয়া হয়। পরে হুইল চেয়ারে বসিয়ে তাকে নিয়ে যাওয়া হয় চতুর্থ তলায় ডেন্টাল ইউনিটে।
ঘণ্টাখানেক পর কড়া নিরাপত্তার মধ্যে আবার তাকে কেবিনে ফিরিয়ে নেওয়া হয় বলে জানান হাসপাতালের পরিচালক।
চিকিৎসকরা জানান, একটি দাঁতের অসমান অবস্থানের কারণে খালেদা জিয়ার মুখে ও জিহ্বায় ঘা হচ্ছিল। ডেন্টাল ইউনিটে গ্রাইন্ডিং করে ওই দাঁত ঠিক করা হয়েছে।
গত বছর ফেব্রুয়ারি থেকে দুর্নীতির দুই মামলায় ১৭ বছরের সাজা ভোগ করছেন খালেদা জিয়া। ৭৪ বছর বয়সী এই সাবেক প্রধানমন্ত্রী আর্থ্রাইটিস, ডায়াবেটিসসহ বয়সজনিত বিভিন্ন সমস্যায় ভুগছেন।
হাসপাতালের পরিচালক ব্রিগেডিয়ার জেনারেল এ কে মাহবুবুল হক রোজার ঈদের সপ্তাহ খানেক আগে এক সংবাদ সম্মেলনে বলেছিলেন, মুখে জিহ্বায় ঘা হওয়ায় খালেদা জিয়ার খেতে সমস্যা হচ্ছিল। তবে তা অনেকটাই সেরে গেছে।
নিজস্ব প্রতিবেদক: বিএনপির স্থায়ী কমিটির সদস্য আব্দুল মঈন খান বলেছেন, উন্নয়নের নামে বিভ্রান্তি ছড়িয়ে দেশকে বিপথগামী করছে ক্ষমতাসীনরা...
র‌্যাবের অভিযানে যুবলীগ চেয়ারম্যানের ক্ষুব্ধ প্রতিক্রিয়া
নিজস্ব প্রতিবেদক: যুবলীগের চেয়ারম্যান ওমর ফারুক চৌধুরী বলেছেন, যুবলীগ নেতাকর্মীদের বিরুদ্ধে আনা অভিযোগ বিরাজনীতিকরণের দীর্ঘমেয়াদি...